Ali Khamenei

Ali Hosseini Khamenei (farsi: سینی خامن محل) (☆ 19 di aprel 1939 na MashhadVelayati, Ali Akbar. "Ayatollah Ali Khamenei". The Great Islamic Encyclopedia (na perso). Archivá 11 di februari 2017.  - † 28 di febrüari 2026 na Teheran) tabata un klérigo i polítiko iraní ku tabata e di dos Lider Supremo di Iran for di 1989 te ku su asesinato pa forsanan merikano i israelí na 2026. Promé ku esei e tabata e di tres presidente di Iran di 1981 pa 1989. Khamenei su periodo komo Lider Supremo, ku ta abarká mas ku 36 aña i seis luna, loke a hasié e hefe di estado mas largu den funshon den Medio Oriente na momentu di su morto i e lider irani mas largu den funshon desde Shah Mohammad Reza Pahlavi. Komo Gran Ayatollah i "marja" musulman, e tabata wòrdu enbolbí hopi biaha ku e liderazgo di e "Aksis di Resistensia", un término usá pa deskribí un koalishon di gruponan alineá ku Iran den Medio Oriente.

Khamenei tabata un siguidó i konfidente di Ruhollah Khomeini i komo tal un oponente di e polítikanan pro-oksidental di Shah Mohammed Reza Pahlavi. Pa e motibu aki e tabata enkarselá repetidamente entre 1964 i 1978. Despues di e kaida di e Shah na 1978 el a bira miembro di e Konseho Revolushonario Islámiko, minister i imam di orashonnan di djabièrnè na Teheran. Komo predikadó di orashonnan di djabièrnè, e tabata konosi pa su sermonnan eksitante, tabata inspirá su seguidónan.

Dia 27 di yüni 1981, el a sobrebibí un intento di asesinato riba su bida. Durante un konferensia di prensa, un bòm skondí den un grabadó di kasèt a eksplotá. Ounke Khamenei tabata sinta serka di e grabadó, el a sobreviví e atake, pero su man drechi a keda inkapasitá. Pa su seguidónan, esaki a wòrdu mira komo prueba di su "martirio bibu". 

Despues di e asesinato di presidente Mohammad Ali Rajai, Khamenei a wòrdu eligi komo presidente di Iran pa un mayoria abrumador, birando e promé klérigo pa okupá e puesto aki. Durante su presidensia, el a dirigí tambe Partido Republikano Islámiko. Meskos ku su predesesor Khomeini, Khamenei tabatin poder kasi ilimitá riba tur institushon estatal.

Na 1985, el a wòrdu reelegí pa un di dos periodo. Kontrali na su predesesor Abolhassan Bani Sadr, rara bes e tabata bin den konflikto ku e Lider Supremo di Iran. Despues di morto di Khomeini, Khamenei a wòrdu elegí komo Lider Supremo di Iran dia 4 di yüni 1989.

Khamenei tabata un defensor di un Islam konservativo, oponiendo mayoria di e reformanan. E ta haña sosten den esaki for di e Konseho di Protektor, fundá na añanan 1980, ku ta konsistí di seis mullah Shia i seis hurista, ku ta supervisá tur nombramentu polítiko, desishon parlamentario, i sensura.

Na fin di añanan 1990, el a permití algun reforma pa kaba ku e posishon internashonalmente isolá di Iran. E movementu di reforma a lanta na 1997, despues di e elekshon di Mohammad Khatami komo presidente.thumb|left|155px|Protesta di studiante na 2022. 

For di kuminsamentu di añanan 2000, su gobernashon a wòrdu konfrontá ku protestanan kontra su régimen represivo, i e opreshon di hende muhé. El a tuma un posishon duru kontra di esaki. No opstante, e manifestashonnan a oumentá drástikamente den tamaño i intensidat den 2022 i atrobe na 2025/2026. Krítikonan di Khamenei a mir’é komo un despota represivo responsabel pa represhon, asesinato masal i otro aktonan di inhustisia.

Khamenei a fayesé dia 28 di febrüari 2026 den un atake aéreo durante e atakenan israeli-merikano na 2026 riba Iran.Iran's Supreme Leader Khamenei killed in US-Israel strikes as Tehran carries out retaliatory attacks, BBC (1 di mart 2026) Dia 1 di mart 2026 televishon estatal iraní ta konfirmá informenan ku Khamenei a wòrdu matá na su ofisina den atakenan di Israel i Merka i a deklará un periodo di luto di 40 dia.

Category:Hende
Category:Politiko
Category:Iran